<classify> Katibu Mkuu wa Shirikisho la Ndondi Tanzania BFT, Makore Mashaga alisema juzi kuwa, mashindano hayo ni maalumu kwa ajili ya kuboresha timu ya taifa itakayoshiriki michuano ya mchujo kwa ajili ya kufuzu kwa Michezo ya 31 ya Olimpiki.Michuano hiyo itafanyika Yaounde, Cameroon kuanzia Machi 9 hadi 20, ambapo Tanzania inatarajia kupeleka timu iliyokamilika ya mabondia 10.Mashaga mikoa iliyothibitisha kupeleka timu katika mashindano hayo kuwa ni pamoja na Kagera, Mwanza, Mara, Manyara, Iringa, Tabora, Temeke pamoja na timu za Majeshi.Alizitaka timu hizo za Majeshi kuwa ni Ngome, JKT na Magereza, ambazo kila moja itashiriki kwa kujitegemea.Mashaga, alitaka mikoa inayotaka kushiriki mashindano hayo kuthibitisha haraka ili BFT ijue idadi ya mabondia watakaoshiriki.Aliwataka mabondia kujiandaa vizuri ili kutoa upinzani wa kweli na kuiwezesha BFT kupata timu bora ya taifa itakaofanya vizuri katika michuano hiyo ya mchujo Cameroon.Wakati huo huo, BFT Inasaka kiasi cha Sh milioni 44 kwa ajili ya kupeleka mabondia katika michuano ya Cameroon.  <topic>: MICHEZO 